цени, средно по-високи от тези в Съюза, само в 24 държави (представляващи 25 % от общата стойност на износа им на велосипеди).
 (195)
 В заключение износът за Съюза би бил по-привлекателен за китайските износители, отколкото износа за повечето други държави, представляващи по-голямата част от техния износ.
 3.4.2.2. Достъпност на други пазари
 (196)
 Вторият елемент в подкрепа на привлекателността на пазара на Съюза е наличието на търговска защита и други ограничителни мерки върху вноса на китайски велосипеди на голям брой експортни пазари. Такива мерки съществуват в Мексико и Аржентина. Тези държави представляват 4 % от общия обем, изнесен в останалата част от света от включените в извадката производители износители, и 1 % от целия китайски износ през разследвания период в рамките на прегледа (93).
 (197)
 Както бе посочено в съображение 193, налагането на допълнителна адвалорна ставка на митото от 10 % върху китайски велосипеди в САЩ от 1 януари 2019 г. значително ще повлияе на китайския износ на велосипеди. Действително само на САЩ се падат 58 % от обема на износа за останалата част от света за включените в извадката производители износители и 26 %, ако се вземе предвид целият износ от КНР. Още през първото тримесечие на 2019 г. китайските износители на велосипеди за САЩ са реализирали 54 % по-слаб износ, отколкото през първото тримесечие на 2018 т. (или с около 1,4 милиона единици по-малко). След решението на САЩ отново да увеличи размера на допълнителната адвалорна ставка на митото върху вноса на 25 % от 10 май 2019 г. (94) се очаква това въздействие да бъде още по-голямо.
 (198)
 Тези допълнителни мита върху най-големия експортен пазар на китайски велосипеди, придружени от отмяната на съществуващите мерки на пазара на Съюза, вероятно ще доведат до пренасочване на китайския износ от САЩ към ЕС.
 (199)
 В коментарите си по отношение на окончателното разгласяване CCCME заяви, че Комисията не е предоставила никакви доказателства, че свободният капацитет в КНР е насочен към пазара на Съюза.
 (200)
 Комисията отбеляза, че не твърди, че свободният капацитет е насочен към пазара на Съюза, а че има вероятност това да се случи, ако се допусне срокът на действие на мерките да изтече. В съображения 193—198 Комисията изброява редица обстоятелства, които в голяма степен сочат към такава вероятност. Следва да се отбележи, че нито едно от тези обстоятелства не е оспорено от CCCME.
 (201)
 Поради това твърдението беше отхвърлено.
 3.4.3. Заключение относно вероятността за продължаване на дъмпинга
 (202)
 С оглед на гореизложеното Комисията стигна до заключението, че има голяма вероятност от продължаване на дъмпинга, в случай че срокът на действие на мерките изтече.
 3.5. Общо заключение относно вероятността за продължаване на дъмпинга
 (203)
 Разследването потвърди, че през разследвания период в рамките на прегледа вносът от КНР на пазара на Съюза е продължил да се осъществява на дъмпингови цени.
 (204)
 Комисията също така установи доказателства, че дъмпингът вероятно ще продължи, в случай че срокът на действие на мерките изтече. През разследвания период в рамките на прегледа свободният капацитет в КНР е бил значителен в сравнение с потреблението на Съюза. Освен това